
Nadlimitná zákazka podľa § 66  zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)







Súlad súťažných podkladov so ZVO:
	...........................................
	Martina Veselá v. r.
	oddelenie verejného obstarávania


Za verejného obstarávateľa Hlavné mesto Slovenskej republiky Bratislavy:

	         vedúci referátu č. 2 verejného obstarávania

[bookmark: _Toc239749503]Časť A. Pokyny pre záujemcov
1. [bookmark: _Toc239749504]Identifikácia verejného obstarávateľa
0. [bookmark: _Toc22124943][bookmark: _Toc22129912][bookmark: _Toc22303029][bookmark: _Toc239749505]Základné informácie
Názov organizácie:	Hlavné mesto Slovenskej republiky Bratislava
Adresa sídla:		Primaciálne námestie 1, 814 99 Bratislava
IČO:			00 603 481
(ďalej iba „verejný obstarávateľ“)
Kontaktná osoba: 	Martina Veselá
Web zákazky:		https://josephine.proebiz.com/sk/tender/81287/summary 
2. [bookmark: _Toc239749506]Identifikácia verejného obstarávania
2.1 [bookmark: _Hlk12885474]Názov zákazky: „Rozvoj a prevádzka informačného systému mestskej polície ŽandárIS“
2.2 Predmet zákazky: 
Rozvoj a prevádzka informačného systému mestskej polície ŽandárIS.
Podrobnosti sú uvedené v prílohe č. 1 – Opis predmetu zákazky týchto súťažných podkladov. 
2.3 Kódy podľa spoločného slovníka obstarávania (CPV):
	48810000-9
	Informačné systémy

	72000000-5
	Služby informačných technológií: konzultácie, vývoj softvéru, internet a podpora

	72267100-0
	Údržba programového vybavenia (softvér) informačných technológií


2.4 Predpokladaná hodnota zákazky (PHZ): 378 048,78 EUR bez DPH. 
2.5 PHZ v zmysle príslušných zákonných ustanovení musí obsahovať hodnotu všetkých možných opcií a obnovení zákazky, ktoré sa môžu uplatniť.
2.6 PHZ bola stanovená prieskumom trhu a rozpočtovým možnosťami a skladá sa z nasledovných častí:
a) Suma 252 032,52 eur bez DPH predstavuje maximálny finančný objem Zmluvy na dva roky.
b) Opcia v hodnote 126 016,26 eur bez DPH predstavuje sumu, o ktorú sa navýši Zmluva po prípadnom uplatnení opcie. Po uplatnení opcie sa zároveň predĺži aj trvanie Zmluvy o 12 mesiacov. Pravidlá uplatnenia opcie sa nachádzajú v Zmluve, najmä v bode 10 a 11 čl. XXIII. 
3. [bookmark: _Toc239749507]Rozdelenie predmetu zákazky
3.1. Rozdelenie zákazky na časti: Nie
3.2. Dôvodom nerozdelenia zákazky na časti je samotná podstata zákazky, a to záujem nájsť integrátora, ktorý zabezpečí služby prevádzky a rozvoja systému mestskej polície ŽandárIS. Z logiky veci vyplýva, že ak by bolo integrátorov viacero, tak by nebolo možné hovoriť o integrácii.
4. [bookmark: _Toc239749508]Variantné riešenie
4.1 Verejný obstarávateľ neumožňuje predloženie variantných riešení.
5. [bookmark: _Toc239749509]Miesto dodania predmetu zákazky
5.1. Magistrát hlavného mesta SR Bratislava, Primaciálne nám. 1, 814 99 Bratislava
6. [bookmark: _Toc239749510]Zmluvný vzťah a jeho trvanie
6.1. Výsledkom verejného obstarávania je: Uzavretie Zmluvy o poskytovaní služieb auditu, podpore prevádzky, údržby a rozvoji informačného systému.
6.2. Podrobné vymedzenie zmluvných podmienok je uvedené v prílohe č. 6 týchto SP. 
7. [bookmark: _Toc239749511]Financovanie predmetu zákazky
7.1 Predmet zákazky bude financovaný z rozpočtu verejného obstarávateľa. Verejný obstarávateľ neposkytuje na plnenie predmetu tejto zákazky preddavky a zálohové platby. 
7.2 Finančné plnenie podľa zmluvy sa bude realizovať formou bezhotovostného platobného styku v mene euro na základe predloženej faktúry. Lehota splatnosti faktúr bude 30 dní odo dňa doručenia faktúry verejnému obstarávateľovi. 
8. [bookmark: _Toc239749512]Komunikácia medzi verejným obstarávateľom a uchádzačmi alebo záujemcami
8.1. Komunikácia medzi verejným obstarávateľom a záujemcom/uchádzačom sa uskutočňuje 
v slovenskom alebo českom jazyku výhradne prostredníctvom informačného systému Josephine (ďalej len „IS Josephine“), prevádzkovaného na elektronickej adrese: https://josephine.proebiz.com/. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania, s výnimkou prípadov, keď to výslovne vylučuje ZVO.
8.2. Záujemca má možnosť registrovať sa do systému IS Josephine na stránke https://josephine.proebiz.com/ pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). 
8.3. Manuál registrácie Vás rýchlo a jednoducho prevedie procesom registrácie v IS Josephine: https://store.proebiz.com/docs/josephine/sk/Manual_registracie_SK.pdf. Pre lepší prehľad tu nájdete tiež opis základných obrazoviek systému.
8.4. Na používanie IS Josephine je nutné spĺňať nasledovné technické požiadavky: 
https://store.proebiz.com/docs/josephine/sk/Technicke_poziadavky_sw_JOSEPHINE.pdf 
8.5. Pravidlá pre doručovanie – zásielka sa považuje za doručenú, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície.
8.6. Záujemcovi, resp. uchádzačovi bude na ním určený kontaktný e-mail (zadaný pri registrácii do IS Josephine) bezodkladne odoslaná informácia o tom, že k predmetnej zákazke existuje nová zásielka/správa.
9. [bookmark: _Toc239749513]Vysvetlenie zadávacej dokumentácie
9.1. V prípade potreby vysvetliť údaje uvedené v oznámení o vyhlásení verejného obstarávania, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie výlučne prostredníctvom IS Josephine na elektronickej adrese: https://josephine.proebiz.com/.
9.2. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým známym záujemcom, najneskôr však šesť (6) dní pred uplynutím lehoty na predkladanie ponúk, za predpokladu, že sa o vysvetlenie požiada dostatočne vopred.  
10. [bookmark: _Toc239749514]Obhliadka miesta dodania predmetu zákazky
10.1. Obhliadka sa v prípade tejto zákazky nevyžaduje.
11. [bookmark: _Toc239749515]Jazyk ponuky
11.1. Ponuka a ďalšie doklady a dokumenty v tomto verejnom obstarávaní sa predkladajú v štátnom jazyku používanom na území Slovenskej republiky, t. j. v slovenskom jazyku.
11.2. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
12. [bookmark: _Toc239749516]Mena a ceny uvádzané v ponuke
12.1. Uchádzačom navrhovaná cena v ponuke musí byť vyjadrená v mene euro.
12.2. Navrhovaná cena musí zahŕňať všetky náklady, ktoré súvisia s plnením predmetu zákazky a taktiež aj primeraný zisk uchádzača.
12.3. Ak uchádzač nie je platiteľom DPH, uvedie navrhovanú celkovú cenu (v stĺpci „s DPH“). Skutočnosť, že uchádzač nie je platiteľom DPH uchádzač výslovne uvedie v predloženej ponuke.
12.4. Ak uchádzač nie je platcom DPH, zmluvná cena bude považovaná za konečnú aj v prípade, ak by sa počas plnenia predmetu zákazky stal platiteľom DPH, preto verejný obstarávateľ odporúča uchádzačovi zohľadniť túto skutočnosť pri svojom návrhu na plnenie kritérií. V prípade, ak uchádzač je platiteľom DPH, avšak jeho sídlo je v inom členskom štáte Európskej únie alebo sídli mimo EÚ, zmluvná cena bude rozdelená na ním navrhovanú cenu bez DPH, výšku DPH a aj cenu s DPH podľa slovenských právnych predpisov (23%), aj keď samotnú DPH nebude v súlade s komunitárnym právom fakturovať.
13. [bookmark: _Toc239749517]Zábezpeka
13.1. [bookmark: _Hlk36923096]Zábezpeka ponuky sa v prípade tejto zákazky nevyžaduje.
14. [bookmark: _Toc239749518]Priebeh verejného obstarávania a obsah ponuky

Verejný obstarávateľ realizuje verejné obstarávanie postupom verejnej súťaže. Verejný obstarávateľ najprv vyhodnotí splnenie podmienok účasti uchádzačov a následne pristúpi k vyhodnoteniu kritérií na vyhodnotenie ponúk u tých uchádzačov, ktorí spĺňajú podmienky účasti.
Verejná súťaž bude tzv. dvojobálková. Ponuky budú predkladané do dvoch samostatných častí – časť ponuky Ostatné a časť ponuky Kritériá.
Doklady predložené uchádzačom môžu byť v súlade s § 49 ods. 7 ZVO kópie dokladov v elektronickej podobe (odporúčaný formát PDF).
Ponuka časť Ostatné predložená uchádzačom musí obsahovať nasledovné doklady, dokumenty a informácie:
14.1.1 Potvrdenia, doklady a dokumenty, prostredníctvom ktorých uchádzač preukazuje splnenie podmienok účasti. Podmienky účasti a doklady potrebné na ich preukázanie sú uvedené v časti B. Podmienky účasti. Uchádzači môžu využiť tabuľku nachádzajúcu sa v prílohe č. 2a. 
14.1.2 Vypracovaný návrh riešenia procesu podľa prílohy č. 5a súťažných podkladov potrebný pre vyhodnotenie kritérií na vyhodnotenie ponúk K1 (návrh riešenia procesu spracovania podozrenia na priestupok v doprave na základe fotodokumentácie vozidla).
14.1.3 V prípade uplatnenia  Jednotného európskeho dokumentu (ďalej len „JED“), uchádzač, ktorý na preukázanie podmienok účasti využíva kapacity iných osôb (podľa § 34 ods. 3 ZVO) musí zabezpečiť a predložiť JED za seba, ako aj za každý zo subjektov, ktorého kapacity využíva; ak ponuku predkladá skupina dodávateľov a chce preukazovať splnenie podmienok účasti formulárom JED, formulár JED predloží každý člen skupiny (ak je to relevantné).
14.1.4. V prípade skupiny dodávateľov, ak za skupinu dodávateľov koná skupinou poverená osoba, resp. konajú skupinou poverené osoby, udelené plnomocenstvo pre túto osobu, resp. osoby, ktoré budú oprávnené prijímať pokyny a konať v mene všetkých ostatných členov skupiny dodávateľov, podpísané oprávnenými osobami všetkých členov skupiny dodávateľov podľa prílohy č. 4 týchto súťažných podkladov. 
14.1.5. Vyhlásenie k participácii na vypracovaní ponuky inou osobou podľa prílohy č. 2a týchto súťažných podkladov (ak je to relevantné).
14.5. Ponuka časť Kritériá predložená uchádzačom musí obsahovať nasledovné doklady, dokumenty a informácie:
14.5.1. Cenová ponuka K2 vo formáte excel podľa prílohy č. 2b súťažných podkladov vrátane vyplnenia celkovej ceny v eur s DPH do príslušnej funkcionality IS Josephiny za účelom zabezpečenia online otvárania ponúk.  
14.6. Priebeh verejného obstarávania bude nasledovný: verejný obstarávateľ najprv otvorí a vyhodnotí časť ponuky Ostatné obsahujúcu doklady uvedené v bode 14.4, najmä však:
a) Doklady na preukázanie splnenia podmienok účasti a
b) Vypracovaný návrh riešenia procesu podľa prílohy č. 5a súťažných podkladov potrebný pre vyhodnotenie kritérií na vyhodnotenie ponúk K1 (návrh riešenia procesu spracovania podozrenia na priestupok v doprave na základe fotodokumentácie vozidla).
14.7. Následne verejný obstarávateľ otvorí a vyhodnotí ponuky časť Kritériá, t. j. cenové kritérium K2. Ďalším krokom bude realizovanie pohovorov s odborníkmi (viď K3 a K4 body od 2.14 časti C týchto súťažných podkladov). 
15. [bookmark: _Otváranie_ponúk][bookmark: _Toc239749519]Otváranie ponúk
15.1. Otváranie ponuky časť Ostatné je neverejné. Otváranie časti ponuky Kritériá obsahujúcu iba cenové kritérium K2 sa uskutoční po vyhodnotení necenovej časti ponúk Ostatné v čase, o ktorom budú uchádzači vopred informovaní najmenej 3 pracovné dni vopred prostredníctvom komunikačného rozhrania IS Josephine.
15.2. Otváranie cenovej časti ponúk – časti ponuky Kritériá sa uskutoční elektronicky. Verejný obstarávateľ podľa § 52 ods. 2 ZVO umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk. Umožnením účasti na otváraní ponúk sa rozumie sprístupnenie ponúk elektronicky prostredníctvom funkcionality IS Josephine.
16. [bookmark: _Toc239749520]Vyhotovenie a predloženie ponuky
16.1. Uchádzač predloží ponuku elektronicky podľa § 49 ods. 1 písm. a)  ZVO prostredníctvom IS Josephine na elektronickej adrese: https://josephine.proebiz.com/sk/tender/81287/summary v lehote na predkladanie ponúk. V prípade, ak uchádzač predloží ponuku v papierovej podobe, nebude táto ponuka otvorená a zaradená do hodnotenia.
16.2. Predkladanie ponúk je umožnené iba autentifikovaným uchádzačom. 
Postup pre autentifikáciu je uvedený na strane 5 nasledovného odkazu: https://store.proebiz.com/docs/josephine/sk/Manual_registracie_SK.pdf 
16.3. Autentifikovaný uchádzač si po prihlásení do IS Josephine v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
16.4. V prípade, že sú doklady, ktoré tvoria ponuku uchádzača, vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu). Uchádzač je oprávnený použiť aj doklady transformované zaručenou konverziou podľa zákona 
č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení. 
16.5. Uchádzač môže predložiť iba jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ prihliada len na ponuku, ktorá bola predložená ako posledná a na ostatné ponuky hľadí ako na ponuky, ktoré boli predložené po lehote na predkladanie ponúk.
16.6. Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk. Doplnenú, zmenenú alebo inak upravenú ponuku je potrebné doručiť spôsobom opísaným v týchto súťažných podkladoch v lehote na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
17. [bookmark: _Toc239749521]Lehota na predkladanie ponúk
15 
16 
Ponuka sa v súlade s § 49 ods. 1 písm. a) ZVO predkladá v elektronickej podobe, prostredníctvom IS Josephine, v lehote na predkladanie ponúk, 19.10.2026, 10:00 ktorá je uvedená v Oznámení o vyhlásení verejného obstarávania.
18. [bookmark: _Toc239749522]Dôvernosť verejného obstarávania
18.1. Uchádzač v ponuke označí, ktoré skutočnosti považuje za dôverné. Podľa ZVO môžu byť dôvernými informáciami výhradne: obchodné tajomstvo, technické riešenia, a predlohy, návody, výkresy, projektové dokumentácie, modely, spôsob výpočtu jednotkových cien.
19. [bookmark: _Toc239749523]Informácia o výsledku vyhodnotenia ponúk
19.1. Verejný obstarávateľ po vyhodnotení ponúk bezodkladne písomne oznámi všetkým dotknutým uchádzačom výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile.
20. [bookmark: _Toc239749524]Uzavretie zmluvy
20.1. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby táto mohla byť uzavretá do desiatich pracovných dní odo dňa uplynutia lehoty podľa § 56 ods. 2 až 7 ZVO. O najneskoršom možnom termíne poskytnutia súčinnosti bude úspešný uchádzač informovaný vo výzve na poskytnutie súčinnosti.
20.2. Verejný obstarávateľ vyžaduje, aby úspešný uchádzač k zmluve (najneskôr v čase jej uzavretia) uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. 
20.3. Úspešný uchádzač predloží v rámci súčinnosti platnú a účinnú poistnú zmluvu o poistení zodpovednosti za škodu, pričom minimálna výška jednorazového poistenia je rovná alebo vyššia ako 310 000 eur s DPH. Ďalšie podmienky viď bod 2 čl. II zmluvy. 
20.4. Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona 
č. 315/2016 Z. z. o registri partnerov verejného sektora a o zmene a doplnení niektorých zákonov. (ďalej len “RPVS”) a nie sú zapísaní v RPVS, ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do RPVS nie sú zapísaní v RPVS a s uchádzačom, ktorý má povinnosť zapisovať sa do RPVS a jeho konečným užívateľom výhod je osoba podľa § 11 ods. 1 písm. c) ZVO, alebo ktorého subdodávateľ a subdodávateľ podľa osobitného predpisu má povinnosť zapisovať sa do RPVS a jeho konečným užívateľom výhod je osoba podľa § 11ods. 1 písm. c) ZVO.
20.5. [bookmark: _Ref21889897]Verejný obstarávateľ z dôvodu riadneho plnenia zmluvných vzťahov uzatváraných na základe výsledku tohto postupu zadávania zákazky požaduje, aby v prípade úspešnosti skupiny dodávateľov, najneskôr pred podpisom zmluvy táto skupina uzatvorila a predložila verejnému obstarávateľovi zmluvu o združení podľa ustanovení § 829 a nasl. zákona č. 40/1964 Zb. Občiansky zákonník v znení neskorších predpisov alebo inú obdobnú zmluvu s minimálnymi obsahovými náležitosťami uvedenými nižšie.
20.6. Zmluva o združení musí byť písomná, a musí obsahovať minimálne:
· splnomocnenie jedného člena zo skupiny dodávateľov, ktorý bude mať postavenie hlavného člena skupiny dodávateľov, udelené ostatnými členmi skupiny dodávateľov na uskutočňovanie a prijímanie akýchkoľvek právnych úkonov, ktoré sa budú uskutočňovať a prijímať v mene všetkých členov skupiny dodávateľov v súvislosti s plnením zmluvy, ktorá bude výsledkom verejného obstarávania. Toto splnomocnenie musí byť neoddeliteľnou súčasťou zmluvy o združení;
· opis vzájomných práv a povinností členov skupiny dodávateľov s uvedením činností, ktorými sa jednotliví členovia skupiny dodávateľov budú podieľať na plnení predmetu zákazky;
· ustanovenie o tom, že všetci členovia skupiny dodávateľov zodpovedajú za záväzky združenia voči verejnému obstarávateľovi spoločne a nerozdielne.
[bookmark: _Časť_B._Podmienky][bookmark: _Toc239749525]Časť B. Podmienky účasti
1. [bookmark: _Toc239749526]Osobné postavenie
Tohto verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia podľa § 32 ods. 1 ZVO:
	 
	Znenie
	Doklad v zmysle zákona 
	Za koho 
	Predloženie v ponuke 

	A 
	nebol on ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny alebo za trestný čin založenia, zosnovania alebo podporovania teroristickej skupiny alebo za trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe
	Výpis z registra trestov 
	Právnická osoba/fyzická osoba - podnikateľ 
 
Konatelia 

Členovia predstavenstva

Členovia dozornej rady
 
prokuristi 
	Áno, uchádzač predloží v ponuke výpisy z registra trestov alebo údaje potrebné na vyžiadanie výpisu z registra trestov fyzickej osoby[footnoteRef:2] alebo ich dočasne nahradí jednotným európskym dokumentom (JED). [2:  Žiadosť o výpis z registra trestov musí obsahovať ak ide o fyzickú osobu: 1. meno, priezvisko, rodné priezvisko, pôvodné meno alebo priezvisko, ak došlo k zmene mena alebo zmene priezviska, prípadne prezývku osoby, ktorej sa žiadosť o výpis z registra trestov týka, 2. dátum narodenia, rodné číslo, miesto a okres narodenia, štát narodenia, adresu trvalého pobytu, 3. štátne občianstvo, 4. druh a číslo dokladu totožnosti, 5. pohlavie, 6. meno, priezvisko a rodné priezvisko rodičov. Ide o údaje podľa § 12 ods. 4 zákona č. 192/2023 Z. z. o registri trestov a o zmene a doplnení niektorých zákonov, dostupné na odkaze: 
https://www.slov-lex.sk/pravne-predpisy/SK/ZZ/2023/192/20240801#paragraf-12.odsek-4.] 


Povinnosť predložiť doklady sa nevzťahuje na uchádzača zapísaného v zozname hospodárskych subjektov na ÚVO. 

	A1
	iná osoba ako osoba podľa písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte (bližšie pozri § 32 ods. 7 ZVO), ktorý sa chce zúčastniť verejného obstarávania nebola právoplatne odsúdená za trestné činy uvedené v písm. A
	Čestné vyhlásenie
	Viď § 32 ods. 8 ZVO.
	Áno, uchádzač predloží v ponuke čestné vyhlásenie alebo vyhlásenie podľa § 32 ods. 5 ZVO (súčasť prílohy č. 2 - Ponuka)

	B
	nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu
	Výpis zo zdravotnej poisťovne 
Výpis zo sociálnej poisťovne 
	Právnická osoba/fyzická osoba - podnikateľ  
	nie - overuje verejný obstarávateľ

	C
	nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu
	Potvrdenie z finančnej správy 
	Právnická osoba/fyzická osoba - podnikateľ  
	nie - overuje verejný obstarávateľ

	[bookmark: _Hlk108684747]D
	nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku
	Potvrdenie súdu 
	Právnická osoba/fyzická osoba - podnikateľ  
	nie - overuje verejný obstarávateľ

	E
	je oprávnený dodávať tovar, uskutočňovať stavebné práce alebo poskytovať službu
	Výpis z ORSR 
	Právnická osoba/fyzická osoba - podnikateľ  
	nie - overuje verejný obstarávateľ 

	F
	nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu
	Evidencia v Registri osôb so zákazom 
	Právnická osoba/fyzická osoba - podnikateľ  
	nie - overuje verejný obstarávateľ 


Upozornenie: uchádzači pochádzajúci z iných krajín ako zo Slovenskej republiky sú povinní predkladať verejnému obstarávateľovi aj dokumenty uvedené v písm. B až F (prípadne ich dočasne nahradiť Jednotným európskym dokumentom), keďže verejný obstarávateľ má prístup do registrov zriadených len v Slovenskej republike.
2. [bookmark: _Toc239749527]Finančné a ekonomické postavenie
Nepožaduje sa.
3. [bookmark: _Technická_spôsobilosť_alebo][bookmark: _Toc239749528]Technická spôsobilosť alebo odborná spôsobilosť
3.1. Podľa § 34 ods. 1 písm. a) ZVO: Zoznam poskytnutých služieb
Podľa § 34 ods. 1 písm. a) ZVO predloží uchádzač zoznam poskytnutých služieb za predchádzajúcich 5 rokov od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.
Verejný obstarávateľ uvádza, že v záujme rozšírenia hospodárskej súťaže a možnej participácie hospodárskych subjektov vo verejnom obstarávaní rozšíril zákonnú referenčnú dobu z 3 na 5 rokov.
Minimálna požadovaná úroveň 
Uchádzač preukáže maximálne dvomi referenčnými zákazkami skúsenosť v rozsahu:
- s prevzatím existujúceho informačného systému od iného dodávateľa, alebo od interného IT tímu odberateľa, vrátane systému s integráciami na externé služby, počet používateľov min. 100 používateľov
- s vypracovaním technickej analýzy, auditu alebo zhodnotenia existujúceho riešenia.
- s rozvojom systému agilným alebo hybridným spôsobom,
- s prevádzkou a podporou informačného systému v produkčnej prevádzke vrátane riadenia incidentov a zabezpečenia prevádzkovej dostupnosti systému (v minimálnom trvaní 12 mesiacov).
Za relevantné sa považujú projekty, ktoré boli uvedené do produkčnej prevádzky a alebo ktoré boli realizované na technologickom stacku porovnateľnom s informačným systémom ŽandárIS. 
Technologický stack porovnateľný s informačným systémom ŽandarisIS je definovaný nasledovne. Uchádzač preukáže skúsenosť s každou technológiou uvedenou v odrážkach: 
· TypeScript, 
· Node.js alebo /NestJS, 
· React alebo /Next.js., 
· PostgreSQL a integráciami prostredníctvom REST alebo SOAP rozhraní.
3.2. Podľa § 34 ods. 1 písm. g) ZVO: Osoby určené na plnenie zmluvy
Podľa § 34 ods. 1 písm. g) ZVO predloží uchádzač, ak ide o stavebné práce alebo služby, údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo koncesnej zmluvy alebo riadiacich zamestnancov, ak nie sú kritériom na vyhodnotenie ponúk.
Uchádzač preukáže, že na plnenie zákazky disponuje nasledovnými odbornými kapacitami:
a) Projektový manažér
Uchádzač preukáže dispozíciu odborníkom - Projektový manažér, ktorý disponuje minimálne 1 skúsenosťou s riadením projektu v rámci prevzatia existujúceho Informačného systému, prevádzky a rozvoja Informačného systému po dobu minimálne 12 mesiacov za predchádzajúce 5 roky od vyhlásenia verejného obstarávania. 
V rámci 1 referenčnej skúsenosti musia byť preukázané všetky činnosti uvedené v podmienke účasti. Inými slovami, jednotlivé činnosti vyplývajúce z podmienky účasti nemožno preukázať viacerými rôznymi referenčnými zákazkami. 
b) Tech Lead/Architekt
Uchádzač preukáže dispozíciu odborníkom - Tech Lead/Architekt, ktorý disponuje minimálne 1 skúsenosťou s prevzatím Informačného systému, prevzatím prevádzky a v rámci rozvoja zabezpečením architektúry riešenia, definovaním technických štandardov, dohľadom nad kvalitou implementácie, riešením komplexných technických incidentov a technickou koordináciou činností realizačného tímu po dobu minimálne 12 mesiacov za predchádzajúce 5 rokov od vyhlásenia verejného obstarávania s uvedením, lehôt dodania a odberateľov. 
V rámci 1 referenčnej skúsenosti musia byť preukázané všetky činnosti uvedené v podmienke účasti. Inými slovami, jednotlivé činnosti vyplývajúce z podmienky účasti nemožno preukázať viacerými rôznymi referenčnými zákazkami.
Tech Lead/Architekt musí preukázať skúsenosť s technologickým stackom porovnateľným s informačným systémom ŽandárIS,  Technologický stack porovnateľný s informačným systémom ŽandarisIS je definovaný nasledovne. Odborník preukáže skúsenosť s každou technológiou uvedenou v odrážke jednou alebo viacerými referenčnými skúsenosťami: 
· TypeScript, 
· Node.js alebo NestJS, 
· React alebo Next.js, 
· PostgreSQL a 
· integráciami prostredníctvom REST alebo SOAP rozhraní. 
-TypeScript, Node.js/NestJS, React/Next.js, PostgreSQL a integráciami prostredníctvom REST alebo SOAP rozhraní.
4. [bookmark: _Toc239749529]Všeobecne k preukazovaniu splnenia podmienok účasti
4.1. Uchádzač, ktorý je zapísaný do Zoznamu hospodárskych subjektov vedeného Úradom pre verejné obstarávanie, nie je povinný v procesoch verejného obstarávania predkladať doklady na preukázanie splnenia podmienok účasti uvedené v bode 1 tejto časti SP.
4.2. Uchádzač, ktorý nie je zapísaný do Zoznamu hospodárskych subjektov preukazuje podmienky účasti osobného postavenia dokladmi uvedenými v bode 1 tejto časti SP, resp. Jednotným európskym dokumentom (JED) v súlade s § 39 ZVO.
4.3. Splnenie podmienok účasti týkajúcich sa finančného a ekonomického postavenia (bod 2 tejto časti SP) alebo technickej alebo odbornej spôsobilosti (bod 3 tejto časti SP) uchádzač preukazuje buď dokladmi stanovenými verejným obstarávateľom, resp. ich môže dočasne nahradiť Jednotným európskym dokumentom (JED) v súlade s § 39 ZVO.
4.4. [bookmark: _Hlk85135735][bookmark: _Hlk85135614]V Jednotnom európskom dokumente je uchádzač oprávnený predbežne preukázať splnenie všetkých podmienok účasti zaškrtnutím políčka „α: Globálny údaj pre všetky podmienky účasti“.
4.5. Na preukázanie splnenia podmienok účasti týkajúcich sa finančného a ekonomického postavenia (bod 2 tejto časti SP) alebo technickej alebo odbornej spôsobilosti (bod 3 tejto časti SP) môže uchádzač v súlade s § 33 ods. 2 ZVO, resp. § 34 ods. 3 ZVO využiť finančné zdroje alebo odborné kapacity inej osoby.
4.6. Uchádzač, ktorého tvorí skupina dodávateľov, preukazuje splnenie podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) ZVO [bod 1 písm. e) tejto časti SP] preukazuje člen skupiny len vo vzťahu k tej časti predmetu zákazky, ktorú má zabezpečiť.
4.7. Skupina dodávateľov preukazuje splnenie podmienok účasti vo verejnom obstarávaní týkajúce sa splnenia podmienok účasti finančného a ekonomického postavenia a technickej spôsobilosti alebo odbornej spôsobilosti spoločne.
4.8. [bookmark: _Hlk101266835]Verejný obstarávateľ upozorňuje, že je v zmysle § 40 ods. 5 písm. a) ZVO povinný pri vyhodnotení splnenia podmienok účasti uchádzačov, ktoré sa týkajú technickej spôsobilosti alebo odbornej spôsobilosti podľa § 34 ods. 1 písm. a) a písm. b) ZVO, zohľadniť referencie uchádzačov uvedené v evidencii referencií podľa § 12 ZVO, ak takéto referencie ku dňu predloženia ponuky existujú a uchádzač ich v ponuke identifikoval.

[bookmark: _Toc239749530]Časť C. Kritériá na vyhodnotenie ponúk
1. [bookmark: _Toc239749531]Kritérium na hodnotenie ponúk
1.1. Kritériom na hodnotenie ponúk je: Najlepší pomer ceny a kvality.
1.2. [bookmark: Kritériá]Stanovené kritériá na vyhodnotenie ponúk a ich relatívna váha:
	
	Kritérium
	Koeficient
	Maximálny počet bodov

	K1
	Návrh riešenia procesu  spracovania podozrenia na priestupok v doprave na základe fotodokumentácie vozidla
	-
	50

	A
	Návrh architektúry riešenia
	1,5
	15

	B
	Návrh API a integračných väzieb
	1,25
	12,5

	C
	Návrh  dátového toku a práce s dátami
	1,25
	12,5

	D
	Návrh prevádzkovej odolnosti, bezpečnosti a auditovateľnosti
	1
	10

	K2
	Ponuková cena v eur s DPH
	-
	40

	K3
	Osobný pohovor s odborníkom – projektový manažér
	0,5
	5

	K4
	Osobný pohovor s odborníkom – Tech Lead /Architekt
	0,5
	5



Informácie ku kritériám na vyhodnotenie ponúk:
a) Kritériá na vyhodnotenie ponúk K1, K3 a K4 budú hodnotené na škále 1-5-8-10. Následne sa pridelené body vynásobia príslušným koeficientom. Preto 8 komisiou pridelených bodov napr. v K1B bude vo výsledku 10 bodov (koeficient 1,25 x 8= 10), 5 bodov pridelených komisiou v K1C bude vo výsledku 6,25 bodu (koeficient 1,25 x 5= 6,25), prípadne 10 bodov pridelených komisiou v K3 bude vo výsledku 5 bodov (koeficient 0,5 x 10= 5).
b) Koeficient predstavuje vyjadrenie dôležitosti toho-ktorého (pod)kritéria a umožňuje verejnému obstarávateľovi zachovať bodové hodnotenie 1-5-8-10 pri všetkých kvalitatívnych (pod)kritériách. Komisia oboduje ten-ktorý parameter hodnotenia hodnotením 1-5-8-10 a následne vynásobí pridelený počet bodov koeficientom. Výsledkom je výsledné bodové hodnotenie toho-ktorého (pod)kritéria.
2. [bookmark: _Toc239749532]Pokyny pre prípravu ponuky a spôsob hodnotenia ponúk
[bookmark: _Toc239749533]Kritérium K1
návrh riešenia procesu SPRACOVANIA PODOZRENIA NA PRIESTUPOK V DOPRAVE NA ZÁKLADE FOTODOKUMENTÁCIE VOZIDLA
2.1. Cieľom tohoto kvalitatívneho kritéria je overiť schopnosť uchádzača navrhnúť konkrétne, prepojené a realizovateľné technické riešenie modelového scenára pri použití stanovených technológií, najmä z pohľadu:
· architektúry riešenia;
· API a integračných väzieb;
· dátového toku a práce s dátami;
· prevádzkovej odolnosti, bezpečnosti a auditovateľnosti.
2.1. Kontext typovej úlohy, opis modelového procesu, ďalšie skutočnosti, ktoré uchádzač  zohľadní vo svojom návrhu riešenia procesu (príloha č. 5a), sú uvedené v prílohe č. 5b – Pokyny  k vypracovaniu návrhu procesu riešenia.
2.2. V tomto kritériu bude verejný obstarávateľ hodnotiť kvalitu návrhu riešenia procesu podľa údajov a informácií, ktoré uvedie uchádzač vo svojej ponuke, ktorú je povinný spracovať podľa osnovy uvedenej v prílohe č. 5b – Pokyny  k vypracovaniu návrhu procesu riešenia týchto súťažných podkladov.
2.3. Uchádzač vyplní všetky polia v prílohe č. 5a, ktoré sa majú vyplniť podľa pokynov v prílohe č. 5b. V opačnom prípade sa uchádzač vystavuje riziku, že niektoré údaje nebude možné vyhodnotiť. V prípade, ak uchádzač v rámci niektorého z hodnotiacich kritérií nevyplní všetky polia, získa za dané podkritérium 1 bod.
2.4. Ako vyplýva aj z pokynov uvedených v prílohe č. 5b, uchádzači v prípade kritéria K1 vypracujú návrhu riešenia procesu pri zachovaní anonymity. Uchádzač v  návrhu riešenia procesu uvedie skutočnosti bez uvedenia obchodných údajov alebo akejkoľvek možnej identifikácie uchádzača. Ak hodnotené časti ponuky pre kritérium K1 napriek tomu obsahujú príliš konkrétne alebo orientačné informácie, verejný obstarávateľ zabezpečí, aby boli na vyhodnotenie predložené ponuky bez takýchto informácií (informácie budú začiernené). V takom prípade verejný obstarávateľ urobí poznámku, že ponuka uchádzača bola ďalej anonymizovaná. V prípade, že anonymizácia nebude možná, verejný obstarávateľ ponuku vylúči. Verejný obstarávateľ bude hodnotiť iba časť návrhu v rozsahu prvých 12 normostrán aj vylúči ponuku aj v tom  v prípade, ak bude prekročený max. počet strán na vypracovanie návrhu riešenia procesu. Dokument môže mať dĺžku maximálne 12 normostrán.
2.5. Hodnotené budú nasledovné dielčie parametre, resp. podkritériá kritériá K1:
A. Návrh architektúry riešenia
Ako lepšie bude hodnotené, ak bude architektúra konkrétna, vzájomne prepojená a technicky realizovateľná, so zmysluplným využitím povinných technológií (Next.js 14 App Router, NestJS, PostgreSQL, Prisma ORM). Zodpovednosti jednotlivých komponentov budú jednoznačne vymedzené a ich komunikácia jasne opísaná, vrátane práce s mediálnymi súbormi a dátami a riešenia synchrónnych aj asynchrónnych procesov.
Ako lepšie bude hodnotené, ak prípadné doplnkové komponenty budú účelne navrhnuté a odôvodnené a celý návrh bude pôsobiť ako ucelené riešenie pripravené na realizáciu, pričom všetky významné technické rozhodnutia budú zrozumiteľne zdôvodnené.
B. Návrh API a integračných väzieb
Ako lepšie bude hodnotené, ak spôsob komunikácie medzi frontendom, backendom a externými informačnými systémami bude konkrétny, vzájomne prepojený a technicky realizovateľný. Hlavné API operácie či endpointy a spôsob práce s integráciami REST/SOAP budú jasne opísané, s vhodným rozlíšením synchrónneho a asynchrónneho spracovania a jednoznačnou väzbou požiadaviek, odpovedí a stavov na konkrétny prípad.
Lepšie bude hodnotené, ak návrh zároveň bude riešiť bežné prevádzkové situácie – najmä nedostupnosť služieb, oneskorené alebo chybné odpovede, opakované požiadavky, obnovu spracovania a sledovanie priebehu integračných operácií.
C. Návrh dátového toku a práce s dátami
Uchádzač bude v ponuke hodnotený lepšie, keď opíše ucelený, logický a technicky realizovateľný tok dát od založenia prípadu na zariadení strážnika až po prípravu dát na ďalšie spracovanie. Jednoznačne uvedie vznik, identifikáciu, prenos, ukladanie, zmeny, obohatenie, validáciu a životný cyklus dát. Zároveň vyrieši prácu s viacerými mediálnymi súbormi k jednému prípadu, metadátami, automatizovaným vyťažením evidenčného čísla vozidla, neistými výsledkami, manuálnou kontrolou, externým obohatením dát aj stavmi spracovania.
Lepšie bude hodnotené ak uchádzač opíše aj prácu s chýbajúcimi, rozpornými alebo oneskorene dostupnými údajmi a zachová väzby medzi pôvodnými a odvodenými dátami.
D. Návrh prevádzkovej odolnosti, bezpečnosti a auditovateľnosti
Uchádzač bude v ponuke hodnotený lepšie, keď opíše ucelené, vzájomne prepojené a technicky realizovateľné riešenie hlavných prevádzkových, bezpečnostných a auditných rizík scenára. Uchádzač bude lepšie hodnotený, keď prakticky vyrieši prácu pri nestabilnom alebo nedostupnom pripojení strážnika, obnovenie spracovania po výpadku, nedostupnosť externých systémov, čiastočné zlyhania aj opakované požiadavky bez vzniku nekontrolovaných duplicít.
Lepšie bude hodnotené ak bude uchádzač v ponuke primerane riešiť autentifikáciu, autorizáciu, zabezpečenie API, ochranu osobných údajov a mediálnych súborov, zabezpečenie lokálne uložených údajov, integritu pôvodných podkladov, audit významných operácií, ako aj monitoring a dohľad nad prevádzkou a chybovými stavmi.
2.6. Uchádzač môže získať v jednotlivých dielčich parametroch, resp. podkritériách kritéria K1 A, B, C a D rôzny počet bodov. Informácia o maximálnom počte bodov je uvedená v bode 1.2 tejto časti súťažných podkladov.
2.7. Hodnotenie ponúk vo všetkých častiach A, B, C a D bude realizované na základe nasledovného kľúča:
	Body
	Odôvodnenie

	10
	Úroveň ponuky je mimoriadne nadštandardná. Ponuka spĺňa čiastkové parametre na veľmi vysokej odbornej úrovni. Uchádzač v ponuke zohľadňuje všetky podstatné skutočnosti dôležité pre udelenie najvyššieho hodnotenia.

	8
	Úroveň ponuky je nadštandardná, nadpriemerná, nie však mimoriadne vysoká. Ponuka spĺňa čiastkové parametre na vysokej odbornej úrovni. Uchádzač v ponuke zohľadňuje väčšinu podstatných skutočností dôležitých pre udelenie vyššieho hodnotenia.

	5
	Úroveň ponuky je priemerná, štandardná. Ponuka spĺňa čiastkové parametre štandardným spôsobom. Uchádzač v ponuke zohľadňuje len základné skutočnosti dôležité pre udelenie vyššieho hodnotenia.

	1
	Úroveň ponuky je nízka alebo nedostatočná. Záväzky predložené uchádzačom prispievajú k dosiahnutiu uvedených cieľov len minimálne. Uchádzač v ponuke nezohľadňuje podstatné skutočnosti dôležité pre udelenie vyššieho hodnotenia.


2.8. Komisia vyhodnotí príslušnú časť ponuky, t. j. vyplnenú prílohu č. 5a a jej jednotlivé časti - A, B, C a D a pridelí body a pridelenie bodov stručne zdôvodní. Komisia pridelí body ako celok na základe konsenzu. V prípade, že nedôjde ku konsenzu, výsledné bodové hodnotenie sa určí ako medián individuálnych hodnotení jednotlivých členov komisie na vyhodnotenie ponúk. Komisia hodnotí každú ponuku samostatne, neporovnáva pri tom jednotlivé ponuky navzájom.
2.9. Pridelené body za jednotlivé dielčie parametre A, B, C a D sa následne vynásobia koeficientom pre dané podkritérium (uvedené v bod 1.2 tejto časti súťažných podkladov) podľa vzorca:
počet bodov pridelených podkritériu A, B, C, alebo D * koeficient pre dané podkritérium
2.10. Konečný súčet bodov za toto kritérium K1 bude súčtom bodov získaných za všetky podkritéria kritéria K1 A, B, C, D (vynásobených príslušným koeficientom pre to-ktoré podkritérium).
[bookmark: _Toc239749534]Kritérium K2
Ponuková cena v eur s DPH
2.11. Uchádzač uvedie jednotkové ceny za všetky položky vyjadrené v EUR bez DPH v rozsahu podľa Prílohy č. 2b. Navrhovaná cena musí zahŕňať všetky náklady, ktoré súvisia s plnením predmetu zákazky a taktiež aj primeraný zisk uchádzača. Uchádzač je povinný do navrhovaných jednotkových cien zahrnúť všetky priame a nepriame náklady a riziká všetkých druhov, v takej výške ako sú potrebné pre riadne realizovanie zákazky v súlade so zmluvou, a tieto jednotkové ceny nesmú byť vyjadrené záporným číslom.
2.12. Vyplnená Príloha č. 2b v časti K2 tak vytvorí ocenenie jednotlivých položiek, ktoré budú napĺňať rámcovú zmluvu. Časť ponuky obsahujúca K2 Ponukovú cenu sa bude otvárať až po ukončení hodnotenia K1. Dovtedy k nej nebude mať komisia prístup.
2.13. Počet bodov uchádzača za jeho ponukovú cenu sa určí na základe nasledovného vzorca.

	K2
	počet bodov, ktoré uchádzač získa za dané kritérium

	MPB 
	Maximálny počet bodov za hodnotené kritérium/váha kritériá (40)

	MAX (maximálna  cena)
	310 000 EUR s DPH (23 %)


	PC (Ponuková cena)
	Cena uchádzača za predmet zákazky v EUR s DPH


Kritérium K3
Osobný pohovor s odborníkom – projektový manažér
2.14. V tomto hodnotiacom kritériu bude verejný obstarávateľ hodnotiť odborníka – projektového manažéra, ktorým uchádzač preukazoval podmienky účasti stanovenú podľa § 34 ods. 1 písm. g) ZVO v zmysle bodu 3.2, písm. a) časti B. súťažných podkladov prostredníctvom rozhovoru.
2.15. Odborník bude pozvaný na pohovor minimálne 5 pracovných dní vopred prostredníctvom systém Josephine.
2.16. Účelom hodnotenia je overiť najmä praktickú skúsenosť Projektového manažéra, schopnosť aplikovať odborné znalosti na reálne situácie pri riadení projektu vývoja informačného systému, schopnosť pracovať s neistotou, zmenami, rizikami a rozdielnymi záujmami stakeholderov a schopnosť využívať agilné princípy a postupy spôsobom zodpovedajúcim potrebám konkrétneho projektu.
2.17. Predmetom hodnotenia nie je znalosť odbornej terminológie, názvov metodík, frameworkov, ceremónií ani konkrétnych nástrojov. Samotné použitie alebo nepoužitie konkrétneho odborného pojmu nezakladá pridelenie ani odobratie bodov.
2.18. Hodnotená bude kvalita odpovede ako celku, najmä:
· vecná správnosť a relevantnosť odpovede;
· praktická použiteľnosť navrhovaného postupu;
· konkrétnosť a logická previazanosť jednotlivých úvah;
· schopnosť vysvetliť účel a dôvody navrhovaného postupu;
· primeraná práca s variantmi, dopadmi, obmedzeniami a konkrétnou situáciou.
2.19. Otázky nebudú konkretizované vo výzve účastník pohovoru sa ich dozvie až počas prebiehajúceho pohovoru. Otázky sa budú týkať štyroch vopred stanovených tematických okruhov:
1.  riadenie projektu vývoja informačného systému;
2.  agilné riadenie projektu;
3.  riadenie projektu pri oneskorení alebo iných významných problémoch;
4.  riadenie zmien požiadaviek a rozdielnych priorít stakeholderov.
2.20. V rámci každého tematického okruhu bude Projektovému manažérovi položená jedna hlavná otázka. Všetkým hodnoteným Projektovým manažérom budú položené rovnaké otázky, v rovnakom znení a v rovnakom poradí.
2.21. Hodnotiaca komisia nebude počas pohovoru klásť doplňujúce, spresňujúce, vysvetľujúce ani nadväzujúce otázky a nebude kandidáta obsahovo usmerňovať. Hodnotená bude výlučne odpoveď Projektového manažéra, ktorá vecne reaguje na položenú hlavnú otázku.
2.22. Projektovému manažérovi bude umožnené každú odpoveď dokončiť. Komisia pristúpi k ďalšej otázke až po ukončení odpovede.
2.23. Rozhovory budú vedené v slovenskom alebo českom jazyku a budú sa nahrávať zvukovými alebo audiovizuálnymi prostriedkami a vyhotoví sa písomný záznam. Predpokladá sa, že pohovor bude trvať cca 30 minút.
2.24. Hodnotenie ponúk bude realizované na základe nasledovného kľúča:
	Body
	Odôvodnenie

	10
	Úroveň kvalít a schopností odborníka je veľmi vysoká, odpovede odborníka preukazujú vysoké praktické skúsenosti a veľmi kvalitný odborný úsudok. Odpoveď nevykazuje významný nedostatok a ako celok preukazuje mimoriadne vysokú úroveň hodnotenej schopnosti.

	8
	Úroveň kvalít a schopností odborníka je nadpriemerná, odpovede odborníka preukazujú dobré praktické skúsenosti a kvalitný odborný úsudok, nedosahuje však veľmi vysokú úroveň. Odpoveď vykazuje len drobné nedostatky a ako celok preukazuje nadpriemernú úroveň hodnotenej schopnosti.

	5
	Úroveň kvalít a schopností odborníka je priemerná, odpovede odborníka preukazujú primerané praktické skúsenosti a priemerný odborný úsudok. Odpoveď vykazuje čiastočné nedostatky a ako celok preukazuje priemernú úroveň hodnotenej schopnosti.

	1
	Úroveň kvalít a schopností odborníka je nízka, odpovede odborníka nepreukazujú dostatočné praktické skúsenosti ani odborný úsudok. Odpoveď vykazuje závažné nedostatky a ako celok nepreukazuje požadovanú úroveň hodnotenej schopnosti.


2.25. Komisia vyhodnotí odborného garanta, pridelí mu body a pridelenie bodov zdôvodní. Komisia pridelí body ako celok na základe konsenzu. V prípade, že nedôjde ku konsenzu, výsledné bodové hodnotenie sa určí ako medián individuálnych hodnotení jednotlivých členov komisie na vyhodnotenie ponúk.
2.26. Ponuky sa budú v tomto kritériu hodnotiť podľa nasledujúceho vzorca:
Kritérium hodnotenia = počet bodov pridelených ponuke x 0,5.
Kritérium K4
Osobný pohovor s odborníkom – Tech lead / Architekt
2.27. V tomto hodnotiacom kritériu bude verejný obstarávateľ hodnotiť odborníka – Tech Lead/Architekt, ktorým uchádzač preukazoval podmienky účasti stanovenú podľa § 34 ods. 1 písm. g) ZVO v zmysle bodu 3.2, písm. b) časti B. súťažných podkladov prostredníctvom rozhovoru.
2.28. Odborník bude pozvaný na pohovor minimálne 5 pracovných dní vopred prostredníctvom systém Josephine.
2.29. Účelom hodnotenia je overiť najmä praktickú skúsenosť odborníka Tech Lead/Architekt, schopnosť navrhovať technické riešenia informačných systémov, prijímať technické rozhodnutia v súlade s funkčnými a nefunkčnými požiadavkami, zabezpečovať dlhodobú kvalitu a udržateľnosť riešenia, riadiť technický rozvoj vývojového tímu a riešiť architektonické, prevádzkové, integračné a výkonnostné problémy v reálnych situáciách.
2.30. Hodnotená bude odborná úroveň odborníka Tech Lead/Architekt overovaná vo väzbe na technické riešenie predložené uchádzačom v typovej úlohe. Predmetom hodnotenia nie je opis obsahu typovej úlohy, ale schopnosť Tech Leada odborne vysvetliť hlavné technické rozhodnutia prijaté pri jej spracovaní, dôvody, ktoré k nim viedli, zvažované varianty riešenia, technické kompromisy a spôsob, akým navrhnuté riešenie spĺňa požiadavky zadania.
2.31. Predmetom hodnotenia nie je znalosť odbornej terminológie, názvov technológií, architektonických vzorov, frameworkov ani konkrétnych nástrojov. Samotné použitie alebo nepoužitie konkrétnej technológie, odborného pojmu alebo architektonického vzoru nezakladá pridelenie ani odobratie bodov.
2.32. Hodnotená bude kvalita odpovede ako celku, najmä:
· vecná a technická správnosť odpovede; 
· praktická použiteľnosť navrhovaného riešenia; 
· konkrétnosť a logická previazanosť technických úvah; 
· schopnosť vysvetliť účel a dôvody navrhovaných technických rozhodnutí; 
· primeraná práca s variantmi riešenia, technickými kompromismi, rizikami, prevádzkovými dopadmi a konkrétnym kontextom.
2.33. Otázky nebudú konkretizované vo výzve účastník pohovoru sa ich dozvie až počas prebiehajúceho pohovoru. Otázky sa budú týkať štyroch vopred stanovených tematických okruhov:
1. architektúra a škálovateľnosť informačného systému; 
2. technické vedenie vývojového tímu a zabezpečenie kvality kódu; 
3. technické rozhodnutia a ich odborná obhajoba;
4. diagnostika a riešenie problémov výkonu, škálovateľnosti alebo stability. 
2.34. V rámci každého tematického okruhu bude odborníkovi Tech Lead/Architekt položená jedna hlavná otázka. Všetkým hodnoteným odborníkom budú položené rovnaké otázky, v rovnakom znení a v rovnakom poradí.
2.35. Hodnotiaca komisia nebude počas pohovoru klásť doplňujúce, spresňujúce, vysvetľujúce ani nadväzujúce otázky a nebude kandidáta obsahovo usmerňovať. Hodnotená bude výlučne odpoveď odborníka, ktorá vecne reaguje na položenú hlavnú otázku.
2.36. Odborníkovi bude umožnené každú odpoveď dokončiť. Komisia pristúpi k ďalšej otázke až po ukončení odpovede.
2.37. Rozhovory budú vedené v slovenskom alebo českom jazyku a budú sa nahrávať zvukovými alebo audiovizuálnymi prostriedkami a vyhotoví sa písomný záznam. Predpokladá sa, že pohovor bude trvať cca 30 minút.
2.38. Hodnotenie ponúk bude realizované na základe nasledovného kľúča:
	Body
	Odôvodnenie

	10
	Úroveň kvalít a schopností odborníka je veľmi vysoká, odpovede odborníka preukazujú vysoké praktické skúsenosti a veľmi kvalitný odborný úsudok. Odpoveď nevykazuje významný nedostatok a ako celok preukazuje mimoriadne vysokú úroveň hodnotenej schopnosti.

	8
	Úroveň kvalít a schopností odborníka je nadpriemerná, odpovede odborníka preukazujú dobré praktické skúsenosti a kvalitný odborný úsudok, nedosahuje však veľmi vysokú úroveň. Odpoveď vykazuje len drobné nedostatky a ako celok preukazuje nadpriemernú úroveň hodnotenej schopnosti.

	5
	Úroveň kvalít a schopností odborníka je priemerná, odpovede odborníka preukazujú primerané praktické skúsenosti a priemerný odborný úsudok. Odpoveď vykazuje čiastočné nedostatky a ako celok preukazuje priemernú úroveň hodnotenej schopnosti.

	1
	Úroveň kvalít a schopností odborníka je nízka, odpovede odborníka nepreukazujú dostatočné praktické skúsenosti ani odborný úsudok. Odpoveď vykazuje závažné nedostatky a ako celok nepreukazuje požadovanú úroveň hodnotenej schopnosti.


2.39. Komisia vyhodnotí odborného garanta, pridelí mu body a pridelenie bodov zdôvodní. Komisia pridelí body ako celok na základe konsenzu, v prípade, že nedôjde ku konsenzu, výsledné bodové hodnotenie sa určí ako medián individuálnych hodnotení jednotlivých členov komisie na vyhodnotenie ponúk.
2.40. Ponuky sa budú v tomto kritériu hodnotiť podľa nasledujúceho vzorca:
Kritérium hodnotenia = počet bodov pridelených ponuke x 0,5.
Určenie úspešného uchádzača
2.41. Úspešným uchádzačom sa stane ten uchádzač, ktorý dosiahne najvyšší počet bodov za jednotlivé kritériá na vyhodnotenie ponúk K1 až K4.
2.42. V prípade rovnosti bodov bude ako víťaz určený ten uchádzač, ktorý ponúkne najnižšiu cenu v položke „Fullstack vývojár (1-2 FTE). V prípade, že by aj po aplikovaní tohto pomocného kritéria nebolo možné určiť úspešného uchádzača, použije sa druhé pomocné rozstrelové kritérium, v zmysle ktorého bude ako úspešný uchádzač určený ten, kto ponúkol najnižšiu cenu v položke „Cena za audit s dodaním do 4 týždňov“.
3. [bookmark: _Toc182766391][bookmark: _Toc184109515][bookmark: _Toc239749535]Postup pri hodnotení ponúk 
3.1. Ako už bolo v súťažných podkladov spomenuté, uchádzač predkladá ponuku v dvoch častiach. V  časti Ostatné predloží vypracovanú prílohu č. 5a, ktorá je podstatná pre vyhodnotenie kritéria na vyhodnotenie ponúk K1 a doklady na preukázanie splnenia podmienok účasti. Druhá časť ponuky Kritériá bude obsahovať vyplnenú časť ponuky týkajúcu sa cenového kritériá K2.
3.2. Komisia bude pri vyhodnotení ponúk postupovať tak, že najprv vyhodnotí časti kritérií K1 bez identifikácie jednotlivých uchádzačov. Ponukám sa pridelí počet bodov zodpovedajúci definícii bodu na stupnici a váhe každého hodnotiaceho kritéria. Bodové hodnotenie ponúk v rozsahu kritérií K1 sa už dodatočne nebude meniť. Následne budú otvorené v systéme Josephine cenové ponuky. O otváraní cenových ponúk budú uchádzači včas informovaní, viď bod 15.2 časť A súťažných podkladov.
3.3. Po pridelení bodov za kritéria na vyhodnotenie ponúk K1 a cenové kritérium K2, bude uchádzačom zaslaná informácie o ich predbežnom počte bodov a budú vyzvaní na pohovor. Na pohovor budú pozvaní tí uchádzači, ktorí budú na uchádzača, ktorý získal najvyšší počet bodov za kritériá K1 a K2, strácať 5 a menej bodov. Ak uchádzač stráca po vyhodnotení K1 a K2 viac ako 5 bodov, na osobný pohovor pozvaný nebude. Účelom shortlistingu je šetriť kapacitami tak na strane uchádzačov ako aj na strane verejného obstarávateľa.
3.4. V prípade neúčasti na pohovore získa uchádzač 0 bodov za dané kritérium na vyhodnotenie ponúk.
3.5. Odborník môže byť ospravedlnený z účasti na pohovore najneskôr 24 hodín pred jeho konaním. V takomto prípade verejný obstarávateľ navrhne iný termín v priebehu najbližších 10 pracovných dní. Pokiaľ sa odborník nedostaví na pohovor v náhradnom termíne, uchádzač získa 0 bodov za dané kritérium na vyhodnotenie ponúk.
3.6. V prípade, že by došlo po uskutočnení pohovorov a pridelení bodov k výmene odborníka, tento odborník môže získať maximálne taký počet bodov, ako získal pôvodný odborník. 
3.7. Po absolvovaní pohovorov verejný obstarávateľ určí výsledok vyhodnotenia ponúk na základe súčtu bodov za kritériá K1 až K4 a bude tak určený uchádzač, ktorý získal najviac bodov a umiestnil na 1. mieste v poradí. Verejný obstarávateľ následne oznámi všetkým uchádzačom výsledok vyhodnotenia ponúk.

[bookmark: _Toc239749536]Časť D. Opis predmetu zákazky
1. [bookmark: _Toc239749537]Všeobecné požiadavky na predmet zákazky:
1.1. Opis predmetu zákazky tvorí samostatnú prílohu č. 1, spolu so súvisiacimi informatívnymi prílohami.

